Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 849

2. A hazai társfinanszírozás számlái Az ISPA programban érintettek, mint a projekt végrehajtásáért felelős minisztériumok (KöViM, KöM) a Magyar Államkincstárban fejezetenként egy-egy elkülönített fejezeti kezelésű előirányzat-felhasználási keretszámlát nyittatnak az ISPA programhoz kapcsolódó nemzeti költségvetési forrás biztosítására, valamint a program teljes körű költségvetési elszámolására. Számlák neve: KöViM ISPA fejezeti kezelésű előirányzat-felhasználási keretszámla (ISPA EFK) KöM ISPA fejezeti kezelésű előirányzat-felhasználási keretszámla (ISPA EFK) Számlavezető: Magyar Államkincstár Budapesti Igazgatóság Társadalombiztosítási és Intézményi Számlavezető osztály (ISzO) Számlatulajdonos: KöViM Költségvetési Főosztály, illetve KöM Költségvetési Főosztály Rendelkezők: KöViM, illetve KöM aláírás bejelentés szerint illetékes munkatársai Számlák devizaneme: forint Számlák típusa: fejezeti kezelésű előirányzat-felhasználási keretszámla Számlák jellege: KTK és ÁHTT köteles számlák, a költségvetési elszámolás alapjául szolgálnak. Ezekre a számlákra történik a nemzeti költségvetési támogatás összegének átvezetése (keretátadás — átvétel tranzakcióként) a KöViM, illetve KöM rendelkezése alapján, az általános fejezeti kezelésű előirányzat-felhasználási keretszámlákról. Az ISPA Végrehajtó Szervezetek (IVSZ) utalványozása alapján az esedékes kifizetésekhez szükséges nemzeti költségvetési támogatás fedezete erről a számláról kerül átvezetésre az ISPA lebonyolítási számlára. A számlákra — pénzforgalom nélküli tételként — átvezetésre kerül az ISPA lebonyolítási számlára átutalt EU források forint ellenértéke. Az elszámolásra — államháztartáson kívülről származó bevételként és kiadásként azonos összegben — az ISPA lebonyolítási számláról történő kiutalással egyidejűleg kerül sor. A hazai társfinanszírozás ezen számlákról történő lehívásakor az összeg a számlavezető rendszerben egyidejűleg a megfelelő jogcímen kiadásként kerül elszámolásra a költségvetésben.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes